మొదలైన ఆర్బిఐ పరపతి విధాన సమీక్ష సమావేశం.. వడ్డీ రేట్లపై నేడు ప్రకటనముంబై:  ప్రస్తుత ఆర్థిక సంవత్సరపు ఐదో ద్వైమాసిక ద్రవ్యపరపతి విధాన సమీక్ష మొదలైంది. కీలక వడ్డీ (రెపో) రేట్లపై నిర్ణయం తీసుకునేందుకు భారతీయ రిజర్వ్ బ్యాంక్ (ఆర్బిఐ) గవర్నర్ ఉర్జిత్ పటేల్ అధ్యక్షతన మానిటరీ పాలసీ కమిటీ (ఎంపిసి) మంగళవారం నాడు భేటీ అయింది. బుధవారం ఉదయం మరోసారి సమావేశం అవుతుంది. మధ్యాహ్నానికి ఆర్బిఐ పరపతి సమీక్ష నిర్ణయాలను ప్రకటించనుంది. ఈసారి సమీక్షలోనూ ఎంపిసి వడ్డీ రేట్లను యథాతథంగానే కొనసాగించవచ్చని, ద్రవ్యోల్బణం నియంత్రణపైనే ప్రధానంగా దృష్టి సారించవచ్చని విశ్లేషకులు అంటున్నారు. ద్రవ్యోల్బణం పెరుగుదల ఆందోళనలతో అక్టోబరులో నిర్వహించిన పరపతి సమీక్షలోనూ ఆర్బిఐ వడ్డీ రేట్లను యాథాతథంగా కొనసాగించింది. పైగా ఈ ఆర్థిక సంవత్సరానికి వృద్ధి అంచనాను 6.7 శాతానికి తగ్గించింది. ఆగస్టు సమీక్షలో మాత్రం రెపో రేటును 0.25 శాతం తగ్గించి 6 శాతానికి పరిమితం చేసింది. దాంతో రెపో రేటు ఆరేళ్ల కనిష్ఠానికి జారుకున్నట్లయింది.మున్ముందు నెలల్లో రిటైల్ ధరాఘాతం మరింత పెరిగే అవకాశాలున్నందున ఆర్బిఐ ఈసారి కూడా రెపో రేట్లను మార్చకపోవచ్చని బ్యాంకర్లు, ఆర్థిక నిపుణులు అభిప్రాయపడారు. వాణిజ్య మండళ్లు మాత్రం వడ్డీ రేట్లను మరిం త తగ్గించేందుకు ఇదే మంచి తరుణమని అంటున్నాయి. ‘‘ఇన్వెస్టర్లలో భారత్పై విశ్వాసాన్ని మరింత పెంచేందుకు ఇదే మంచి అవకాశం. వడ్డీ రేట్లను తగ్గించడం ద్వారా సెంటిమెంట్ను మెరుగుపర్చేందుకు సరైన సమయం’’ అని ఫిక్కీ ప్రెసిడెంట్ పంకజ్ పటేల్ అభిప్రాయపడ్డారు.అక్టోబరులో టోకు ధరల ద్రవ్యోల్బణం ఆరు నెలల గరిష్ఠ స్థాయి 3.59 శాతానికి ఎగబాకగా.. రిటైల్ ధరల ఆధారిత ద్రవ్యోల్బణం ఏడు నెలల గరిష్ఠమైన 3.58 శాతానికి చేరుకుంది. గరిష్ఠ స్థాయి ఆహార ధరల కారణంగా నవంబర్ నెలకు రిటైల్ ద్రవ్యోల్బణం ఆర్బిఐ నియంత్రణ లక్ష్యమైన 4 శాతం ఎగువకు చేరుకోవచ్చని జపాన్ బ్రోకరేజీ సంస్థ నోమురా అభిప్రాయపడింది.  ‘‘ఈసారి సమీక్షలోనూ ఆర్బిఐ వడ్డీ రేట్ల విషయంలో కఠినంగానే వ్యవహరించవచ్చు. ఈ ఆర్థిక సంవత్సరం చివరివరకు రేట్లను యథాతథంగానే కొనసాగించవచ్చు’’ అని తాజా నివేదికలో పేర్కొంది. వచ్చే ఏడాది బేస్ ఎఫెక్ట్ ప్రభావంతో ద్రవ్యోల్బణం క్రమంగా ఎగబాకుతూ జూన్కల్లా 5.3 శాతానికి చేరుకోవచ్చని అంతర్జాతీయ ఆర్థిక సేవల దిగ్గజం మోర్గాన్ స్టాన్లీ అంచనా వేస్తున్నది. ఈ ఏడాదిలో బ్రెంట్ క్రూడ్ 60 డాలర్ల స్థాయిలో ఉంటే ద్రవ్యోల్బణం పెరిగినప్పటికీ వడ్డీ రేట్లపై ప్రభావం చూపకపోవచ్చని, 70-75 డాలర్లకు చేరితే మాత్రం ఆర్బిఐ వడ్డీ రేట్లను మళ్లీ పెంచాల్సిన పరిస్థితి ఏర్పడవచ్చని యుబిఎస్ అభిప్రాయపడింది. నవంబర్లో రిటైల్ ద్రవ్యోల్బణం 4.2-4.4 శాతంగా, టోకు ద్రవ్యోల్బణం 3.6-3.7 శాతంగా ఉండవచ్చని డన్ అండ్ బ్రాడ్స్ట్రీట్ (డి అండ్ బి) అంచనా వేస్తున్నది.
modalaina arbi parapati vidhaana sameeksha samavesam.. vaddi retlapai nedu prakatanamumbai:  prastuta aardhika samvatsarapu aido dwaimaasika dravyaparapati vidhaana sameeksha modalaindi. keelaka vaddi (repo) retlapai nirnayam teesukunenduku bhaarateeya rizerv bank (arbi) gavarnar urjit patel adhyakshatana manitary polasy commity (empisi) mangalavaaram naadu bheti ayindi. budhavaaram udayam marosari samavesam avutundi. madhyaahnaaniki arbi parapati sameeksha nirnayaalanu prakatinchanundi. eesaari sameekshaloonuu empisi vaddi retlanu yathaathathamgaane konasaaginchavacchani, dravyolbanam niyantranapaine pradhaanamgaa drushti saarinchavacchani vislaeshakulu antunnaru. dravyolbanam perugudala aandolanalato aktobarulo nirvahinchina parapati sameekshaloonuu arbi vaddi retlanu yaathaatathamgaa konasaginchindi. paiga ee aardhika samvatsaraaniki vruddhi anchanaanu 6.7 saataaniki tagginchindi. aagastu sameekshalo maatram repo retunu 0.25 saatam tagginchi 6 saataaniki parimitam chesindi. daamto repo retu aarella kanishtaaniki jaarukunnatlayindi.munmundu nelallo retile dharaghatam marinta perige avakaasaalunnanduna arbi eesaari kuudaa repo retlanu maarchakapovacchani byankarlu, aardhika nipunulu abhipraayapadaaru. vaanijya mandallu maatram vaddi retlanu marim ta tagginchenduku ide manchi tarunamani antunnayi. ‘‘investerlalo bhaaratpai vishwaasaanni marinta penchenduku ide manchi avakaasam. vaddi retlanu tagginchadam dwara centimentnu meruguparchenduku saraina samayam’’ ani fikki president pankaj patel abhipraayapaddaaru.aktobarulo toku dharala dravyolbanam aaru nelala garishta sthaayi 3.59 saataaniki egabaakagaa.. retile dharala aadhaarita dravyolbanam edu nelala garishtamaina 3.58 saataaniki cherukundi. garishta sthaayi aahaara dharala kaaranamgaa navambar nelaku retile dravyolbanam arbi niyantrana lakshyamaina 4 saatam eguvaku cherukovachani japan brocoragy samstha nomura abhipraayapadindi.  ‘‘eesaari sameekshaloonuu arbi vaddi retla vishayamlo kathinamgaane vyavaharinchavachchu. ee aardhika samvatsaram chivarivaraku retlanu yathaathathamgaane konasaaginchavacchu’’ ani taja nivedikalo perkondi. vache edaadi bays effect prabhaavamtho dravyolbanam kramangaa egabaakutuu joonkalla 5.3 saataaniki cherukovachani antarjaatiiya aardhika sevala diggajam morgan stanley anchana vestunnadi. ee edaadilo brent crud 60 dalarla sthaayilo unte dravyolbanam periginappatiki vaddi retlapai prabhaavam chuupakapoevacchani, 70-75 daalarlaku cherithe maatram arbi vaddi retlanu malli penchaalsina paristhiti erpadavachani ubs abhipraayapadindi. navambarlo retile dravyolbanam 4.2-4.4 saatamgaa, toku dravyolbanam 3.6-3.7 saatamgaa undavacchani dun and broadstreet (di and bi) anchana vestunnadi.